เคยไปหามาแล้วค่ะ ซึ่งก็กินยาตามทุกครั้ง แต่เป็นเพราะยังไม่ปรับพฤติกรรมดี ๆ รึป่าวคะเลยยังไม่หายสักที ซึ่งช่วงนี้เริ่มปรับพฤติกรรมแล้วค่ะ เลยอยากรู้ว่าต้องใช้เวลารักษาเท่าไร แล้วต้องรับประทานอะไรควบคู่ไปด้วยไหมคะ แล้วต้องรับประทานระยะเวลาประมาณเท่าไหร่
สวัสดีค่ะ อาการเรอบ่อย เกิดจากการมีแก๊สในทางเดินอาหารมาก ซึ่งอาจเกิดจาก1. การกลืนอากาศเข้าไปปริมาณมาก จากการอ้าปาก พูดคุย หัวเราะมากไป หรือหายใจทางปาก การใช้หลอดดูดเครื่องดื่ม การเคี้ยวหมากฝรั่ง เป็นต้น2. การทานอาหารที่ทำให้เกิดแก๊สหรือเครื่องดื่มที่มีแก๊สมากไป เช่น น้ำอัดลม ถั่ว เมล็ดธัญพืชต่างๆ หรือทานอาหารที่ย่อยยาก เช่น เนื้อสัตว์เป็นปริมาณมาก การทานอาหารเร็วไป ไม่เคี้ยวให้ละเอียด3. โรคกระเพาะอาหารอักเสบ กระเพาะอาหารเป็นแผล ซึ่งนอกจากจะทำให้เกิดอาการเรอบ่อยแล้ว มักมีอาการอื่นๆ อีก เช่น ปวดบริเวณท้องบริเวณลิ้นปี่หรือปวดค่อนไปทางด้านซ้าย อาหารไม่ย่อย อิ่มเร็ว คลื่นไส้ อาเจียน เป็นต้น4. โรคกรดไหลย้อน ซึ่งมักมีอาการอื่นๆ อีก เช่น แสบร้อนกลางอก แน่นหน้าอก มีน้ำรสเปรี้ยวหรือขมในคอ หรือเจ็บคอ ระคายเคืองคอ มีเสมหะในคอ เป็นต้น5. มีนิ่วในถุงน้ำดี จะมีอาการท้องอืด แน่นท้อง จะมีอาการปวดท้อง บริเวณลิ้นปี่หรือใต้ชายโครงขวาร่วมด้วยนอกจากนี้ ยังอาจเกิดจากการมีความเครียด วิตกกังวล ขาดน้ำย่อยอาหารบางชนิด เช่น น้ำย่อยย่อยโปรตีนนม แล้วดื่มนมเข้าไป การทานยาบางชนิด เช่น ยาแก้ปวดในกลุ่มโอปิออยด์ ยาเสริมธาตุเหล็ก แคลเซียม เป็นต้น หรืออาจเกิดจากมีการตั้งครรภ์อยู่ก็ได้ค่ะในเบื้องต้น หากจะให้อาการบรรเทาลง ควรปรับพฤติกรรมต่างๆ ดูก่อน ได้แก่ การเลือกทานอาหารที่ย่อยง่าย อาหารต้องรสไม่จัด ไม่เผ็ด ไม่ทานอาหารที่มีไขมันสูง เช่น ของทอดต่างๆ เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ ไม่ดื่มชา กาแฟ และแอลกอฮอล์ หลีกเลี่ยงการใช้หลอดดูด หลีกเลี่ยงอาหารประเภทถั่วและธัญพืชต่างๆ เป็นต้น สำหรับอาหารที่จะช่วยบรรเทาอาการเรอบ่อย เช่น ขมิ้นชัน พริกไทย เป็นต้น และอาจทานยาที่ช่วยลดแก๊สในทางเดินอาหาร ได้แก่ ไซเมทิโคน (simethicone), เอ็ม คาร์มิเนทิฟ (M. Carminative), มาเจสโต (magesto-F) เป็นต้น ทั้งนี้ อาการจะดีขึ้นในเวลากี่วัน ไม่สามารถบอกได้ แต่หากอาการดีขึ้นเรื่อยๆ และหายไป ก็ไม่น่าเกิดจากการมีนิ่วในถุงน้ำดี หรือโรคอันตรายร้ายแรงอะไร ซึ่งก็สามารถสังเกตอาการไปก่อน หากเราเลือกทานอาหารไม่ถูกต้อง หรือมีปัจจัยบางอย่างมากระตุ้น เช่น ความเครียด วิตกกังวล ก็อาจทำให้กลับมาเป็นอีกก็ได้ค่ะอย่างไรก็ตาม หากอาการไม่ดีขึ้น เป็นมากขึ้น ก็ควรกลับไปพบแพทย์เพื่อตรวจเพิ่มเติมค่ะ